khistorydata/jeongjo-sjw-relations huggingface dataset:
정조 20년
李海愚以一所巡廳言啓曰去夜初更四點量犯夜人幼學成淵默執捉依例移送秋曹之意敢啓傳曰知道
정조 20년
李海愚以刑曹言啓曰因訓鍊都監啓辭毓祥宮墻外生松犯斫罪人金昌修施以重律朴四得亦爲照勘事批旨內然則在謫逃躱故犯漢付之法司嚴治參軍及松軍充軍分揀事命下矣金昌修之前此犯斫固已痛駭而赴配之後不知懲畏潛自逃還又爲犯斫於莫重之地欲爲逞憾於參軍之計者究厥所爲萬萬巧惡此等故犯之類不可循例還發配所而止謹按律文則大明律詐僞條有曰設計欲陷害人得罪者與犯人同罪參軍松軍之充軍纔有分揀之命則昌修合施反坐之律各別嚴刑後依此律慶尙道熊川縣更定配所充軍定配朴四得之符同昌修隨往犯斫亦極痛駭以生松偸斫律決杖一百後黃海道豐川府徒三年定配竝卽押送之意敢啓傳曰知道
정조 20년
李海愚以刑曹言啓曰因一所巡廳啓辭去夜初更量犯夜人幼學成淵默移送秋曹事命下矣成淵默依更數決笞三十度放送之意敢啓傳曰知道
정조 20년
朴基正以賑恤廳言啓曰今年抄啓文臣講製時通禮院書員別單判付內陳興基依昨年例其餘今番別無入勞之事而渠輩疲殘令該廳量給米與錢事命下矣鄭得俊等四人各米三斗錢一兩分給之意敢啓傳曰知道
정조 20년
朴基正以訓鍊都監言啓曰今十二月十五月春塘臺殿座時因兵曹節目挾輦軍一百名把摠李仁默哨官申大益率領侍衛金虎門軍九十一名把摠李喜大哨官成永喆東營軍四十五名哨官柳煥輔集春營軍四十五名哨官金宗赫率領設布帳外排立雜人一切嚴禁而竝待標信擧行依定式北營入直標下三十名除標信除出千摠李煜率領集春門外把守事畢後入直軍各還直所出番軍解送之意敢啓傳曰知道
정조 20년
朴基正以御營廳言啓曰今十二月十五日春塘臺親臨柑製兼行秋到記製講時依兵曹節目銅龍門入直軍四十名內除營直五名餘皆除出出番哨官趙元軾率領設布帳外排立事畢後爲入直而竝待標信擧行之意敢啓傳曰知道
정조 20년
應敎趙弘鎭副應敎尹序東掌令鄭㝡成校理尹悌東洪秀晩副校理鄭來百沈興永正言金熙華修撰金熙采副修撰尹益烈啓曰請寢罪人鄭致達妻出置城外之命依前還發配所亟令王府夬正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上請亟寢昧爽以後申禁之命因許捧入未徹之啓特賜允兪俾刀削十字掌令鄭㝡成正言金熙華啓曰請遲晩後物故罪人啓能亟施孥籍趾賊等凶種快施邦刑獻遂設鞫得情措辭見上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑措辭見上請物故罪人國榮亟施孥籍之典措辭見上請梟示罪人明謙正刑罪人以謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人宇鎭捧根脚夬正王法措辭見上請承款從物故罪人九宗亟施孥籍之典措辭見上掌令鄭㝡成啓曰請寢李汝節定配之命更令王府嚴覈取招施以當律措辭見上正言金熙華啓曰請金甲島爲奴罪人克觀古今島爲奴罪人克泰更令王府嚴鞫得情夬正王法措辭見上請逆賊尙魯亟施孥戮之典措辭見上請寢秋曹罪人柳師文放釋之命仍令王府設鞫嚴問夬正典刑措辭見上請島配罪人李周奭更令王府拿致加刑限己身島配雖有赦典永勿擧行措辭見上答三司曰不允刀削五字答兩司曰不允答府曰不允答院曰不允柳師文事亟停勿煩
정조 20년
持平鄭宗魯疏曰伏以臣於九月二十一日再陳乞遞之章仰瀆達四之聰竦息待命已至三朔矣今月十九日始得見該府吏所送邸報恭審聖批已下於十月初七而非惟不許臣遞改一味違傲之敎又降於夙宵戰惶之中奉讀未半心膽墜地惟有席藁私次以俟誅譴之不暇然臣之於君猶子之於父苟有切迫之情何敢以嚴畏之極而不爲之號籲乎玆敢冒萬死更暴一二伏願聖明少垂察焉臣聞聖王之用人也必量才而授任大以任大小以任小而俱不合者則屛退之其爲臣者亦必自量其才才苟不堪則不待屛退而先自縮伏雖或有踰分之召而不敢效趨命之義故朝無枉才之失士無竊位之譏此古昔盛時所以用人事君之大經大法而後世之所當取則焉者也苟爲不然用人者不問其才之所宜以短爲長以醜爲姸舛施而强責之雖其人自知不堪而逡巡退却非惟不聽又從以督促焉爲士者亦不免於嚴畏震懍之私黽勉而趨進焉及乎蚊不能負山駑不能服車則不特其人之陷於誅罰而使士至此亦豈非朝廷之羞乎此後世之所以枉直倒置廉恥道喪而政理紊也以此言之聖朝之用人豈可不審其當否徒以虛名而謬加恩命在下者亦豈可不擇其能否冒進而妄受之哉今臣至愚極陋萬無可用之實天地臨之鬼神鑑之雖殿下未及洞燭而誤有任使之意臣旣自知甚明決不能毫髮承膺則今以荐召之嚴而冒昧趨進以致上辜聖恩傍招衆訕下失臣守分之本意者於義果何所當乎矧玆臺憲之任寔爲淸顯之職以而佐風敎以而明典憲又以而獻可否肅紀律其所關係之重有非他庶官之比則尤豈可妄授匪人致曠一日而今乃付之於如臣無狀之身使之草野虛帶專廢職務至於四五朔之久臣之負罪已無可言而其於國家所以愛惜名器振擧綱維之道不亦乖舛之甚乎又況殿下此擧敻越常例蓋將以聳動一世風勵多士而隗始之命顧下於千萬不近似之臣加周衣於狙身責鳳翔於燕翼四方聞之其孰不疑怪而猶以臣不出故只是疑怪而止耳一朝露其眞面而暴其實狀則必且相顧而駭共指而笑皆以爲此物奚取而吾君乃爾也明珠之求而魚目之不如千金之買而凡骨之與同聖主用人亦如是歟以臣之故國言至此則臣雖萬戮猶不足贖其欺天之罪而當世之賢豪才俊凡膺是選者亦莫不差與爲比矣又何以風勵聳動眞得賢才而用之哉目今群彦林立進道方亨無論山林之士與文纓之人其合此職者相環也而緣臣冒據久妨賢路使夫爲朝廷惜才者擧皆懣然有不滿之意以我殿下之收攬不倦獨不念及於此乎始者臣感聖上不世之恩愚衷所激實不無一謝天陛之計而旋伏念事君之道左右有方可進而進則進爲恭不可進而不進則不進爲恭若徒以犬馬之戀而不顧糞土之賤猥近日月之光以累淸明之治則是爲循情而蔑禮貪榮而棄義其爲不恭莫大於此加以臣老母之病一向奄奄泄痢痰咳當寒彌劇雖幸得保於目前審難支存於日後設令臣只爲出肅而强顔登途屈指往返當費旬望則其間人事亦何以知之乎一念到此五情蒼熱雖欲暫刻捨去而有不可得揣分顧私實無進身之勢懇乞聖慈特垂矜諒遵古昔用人之方察微臣不才之實亟遞臣職改授其人一則使天職無曠一則使微忱得遂帝王黜陟之公擧國咸仰覆載生成之德一物亦被義盡仁至無復餘憾至於臣違傲之罪臣亦自知難逭甘伏刑章亦惟速賜勘處以重國體千萬幸甚臣無任云云省疏具悉爾之不來過矣親病如得少間卽爲上來察職
정조 20년
丙辰十二月十四日辰時上御誠正閣諸承旨持公事與副摠管李義駿同爲入侍時行都承旨黃昇源行左承旨洪仁浩右承旨申耆左副承旨李勉兢右副承旨李海愚同副承旨朴基正假注書曺錫中韓致重記事官金景煥記注官金良倜檢校待敎徐有榘副摠管李義駿以次進伏訖上曰承旨各奏公事昇源讀奏全羅監司徐鼎修啓本興德縣監李趾光到任事慶尙監司李太永啓本機張縣反庫事耆讀奏全羅兵使申鴻周啓本雲峯營將李鉐到任事海愚讀奏平安監司朴宗甲啓本朔州府投竄罪人韓用龜到配事上曰到配狀啓有誤字還下送使之修正上送上命書判付訖上命昇源書榻敎曰副摠管李義駿入侍上曰向日次對筵說多相左處駭然甚矣仁浩曰其時注書以生疎之故問於其時都承旨李鼎揆而爲之上曰筵說多誤傳承旨筵退後問其委析於鼎揆可也耆曰筵說記註固當詳審而初九日筵說多有差誤疎略處當該假注書鄭淳民推考何如上曰依爲之出擧條上曰幼學金直淳使之來待賤臣承命出傳上曰摠管進前義駿進伏上曰小學義例幾何講定乎義駿曰姑未定頭緖而最難歸一者註也如立敎篇之立字訓誥曰立建也此等處甚無義且訓義附篇終無區處之道載於小註非尊閣之意者誠如聖敎而旣難區處則前人之載於小註者亦是不得不然也上曰未及詳思義例而只以其有欠於尊閣有所下敎矣誠如卿言則依舊以小註書之爲好而訓義中冗長處可拔者刪去甚好矣義駿曰訓義小學卽先正臣文成公之書而擧世之所遵行者也今臣等實不敢一字擅易謹當隨處仰稟悉經睿裁矣上曰依此爲之而必須從速爲之也我國人凡事每患遲緩不成昨年慶禮卽邦家曠千古之慶故欲成一冊子而今將過兩載尙未成書此猶然矣況其他乎必須大加努力然後可以成出矣義駿曰誠如聖敎矣第校書每患不精必寬其期限從容淘洗然後可無錯誤之患矣上曰卿言亦好不必立期限須從便爲之可也上命義駿先退上命耆書榻敎曰幼學金直淳入侍賤臣承命出傳與之偕入進伏上敎直淳進前上曰奏姓名直淳奏姓名上曰汝年幾何直淳曰三十二矣上曰予於己亥年動駕時見汝祖於驪上多有所酬酢其後又一登筵而尙今不能忘矣蓋義理之說予於汝祖資益甚多汝是後生豈能盡知非但後生之不知世亦無知之者聞汝留意學問云大抵學問非別般事堯舜文武相傳之道卽是義理苟於此躬行心得則是乃實地工夫若徒事於訓誥章句之末則易歸口耳之學幼而學之壯而欲行之也汝以汝祖之孫才學不凡予甚嘉之汝將欲以蔭路從仕乎抑欲讀書求志乎直淳曰臣知識蒙昧又多疾病聖敎雖如此實不敢承當矣上曰讀書與從宦間任汝爲之命耆書傳敎曰今日見幼學金直淳又得一吉士可謂公私之幸乃祖是果何人卽予常所尊信而深詡非獨爲其林下之士而然者宜乎後生之未及聞知略有提諭於渠且況筵中談論驪上酬酢至今不能忘于中宋贊善家見其孫旣命侑祭尤豈可一爲一否乎故參判金亮行家亦爲遣官致祭金直淳敎官單付及換差依宋啓幹例爲之仍令該曹口傳擧行上命直淳先退上曰今日坐直承旨明曉往監印所放各門鑰申退承旨仕進於宣仁門可也仍命退承史以次退出
정조 20년
行都承旨黃昇源坐行左承旨洪仁浩坐右承旨申耆坐左副承旨李勉兢坐直右副承旨李海愚坐直同副承旨朴基正坐注書柳遠鳴病一員未差假注書曺錫中仕尹命烈仕直事變假注書洪致榮仕
정조 20년
藥房提調尹師國副提調黃昇源啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 20년
傳于黃昇源曰吏兵房承旨持褒貶啓本入侍
정조 20년
同成均前望單子入之李秉鼎落點
정조 20년
以槐山郡守金羲淳褒貶題目傳于黃昇源曰山氓雖曰拭目置之難治之地沿氓亦可拭目乎欲觀勤慢令該曹沿海難治邑相換來頭當別遣御史考察俾渠知此小心止
정조 20년
傳于李海愚曰今日兵曹貶中武兼李明東以七旬何求爲目其年爲幾何査問草記此外參上實職中過七十及七十近處亦爲幾人一體草記事分付兵曹且於武兼洪範瑞以遠島之人爲目濟州人時仕亦爲幾人乎亦令草記
정조 20년
以全羅右水使金漢處狀啓靈光羅州兩處漂人等雖於歲前詳細探問卽令發送事判府內啓下備邊司爲旀由陸由水間不待狀啓回下方便發送意在於循其願欲其生是隱則許久滯留雖屬貽弊見今風氣寒事決非發向之時必以歲前抑勒發遣殊非前此別論之意帥臣狀辭難免不審推考仍卽關飭道臣勿以些少爲弊爲念期於全還之意分付爲良如敎
정조 20년
傳于洪仁浩曰七月以後輪對受點人爲近百人云八月初一日十一日二十一日日次受點人先令明日待令諸承旨持公事入侍使之同爲入侍
정조 20년
黃昇源以議政府三公意啓曰今丙辰年秋冬等褒貶當爲等第而臣等俱有故限內不得磨勘之意敢啓傳曰知道
정조 20년
黃昇源以中樞府言啓曰本府郞廳及醫員錄事等今丙辰年秋冬等褒貶當爲等第而領府事金憙在外故限內不得磨勘之意敢啓傳曰知道
정조 20년
黃昇源以忠勳府言啓曰本府今丙辰年秋冬等褒貶當爲磨勘而有司堂上不備限內不得爲之之意敢啓傳曰知道
정조 20년
黃昇源以弘文館提學意啓曰今秋冬等本館褒貶當爲等第磨勘而領館事洪樂性身病限內不得爲之之意敢啓傳曰知道
정조 20년
黃昇源以戶曹言啓曰本曹郞廳及所屬各司官員今丙辰秋冬等褒貶依前例磨鍊以入而軍資監司宰監司䆃寺內贍寺長興庫司圃署因都提調提調有故不得磨勘去春夏等褒貶時軍資監司宰監因都提調提調有故限內不得磨勘矣今則其時官員已多遷轉難以考績依近例蕩滌何如傳曰允
정조 20년
黃昇源以禮曹言啓曰各陵殿園墓本曹郞廳四學童蒙敎官通禮院典牲署惠民署司譯院掌樂院禮賓寺圖畫署官員等今丙辰年秋冬等褒貶等第以入而宗廟署社稷署景慕宮內醫院奉常寺弘文館藝文館春秋館成均館觀象監承文院東西氷庫東西活人署典醫監東西關王廟官員等褒貶各其司領事都提調提調及堂上有故不得一時磨勘之意敢啓傳曰知道
정조 20년
黃昇源以禮曹言啓曰今此所屬各司官員等褒貶時康陵參奉南復來與參判臣李祖承有應避之嫌不得同爲磨勘別啓本以入之意敢啓傳曰知道
정조 20년
黃昇源以兵曹言啓曰本曹今丙辰年秋冬等褒貶等第磨鍊以入而本曹所屬訓鍊院官員等矣褒貶因本院堂上有故不得一體磨勘典設司軍器寺官員等矣去春夏等褒貶其時官員已多遞易依例蕩滌之意敢啓傳曰知道
정조 20년
黃昇源以兵曹言啓曰本曹今丙辰年秋冬等褒貶啓本中刀擦五處之意敢啓傳曰知道
정조 20년
黃昇源以工曹言啓曰本曹郞廳今丙辰年秋冬等褒貶及屬司尙衣院繕工監掌苑署造紙署瓦署典涓司官員今丙辰年秋冬等褒貶合七度磨勘以入屬司尙衣院今丙辰年春夏等褒貶因該院提調有故限內不得磨勘而其時官員多有遷轉者依近例蕩滌之意敢啓傳曰知道
정조 20년
黃昇源以儀賓府言啓曰本府郞廳矣今丙辰年秋冬等褒貶等第當爲磨勘而首堂上昌城尉臣黃仁點身病猝重限內不得爲之之意敢啓傳曰知道
정조 20년
黃昇源以耆老所言啓曰本所堂上多有身病今丙辰年秋冬等褒貶限內不得磨勘之意敢啓傳曰知道
정조 20년
申耆以壯勇營都提調意啓曰本營從事官及諸將官今丙辰年秋冬等褒貶當爲等第而臣樂性以身病限內不得磨勘之意敢啓傳曰知道
정조 20년
申耆以壯勇營言啓曰本營將校軍兵今丙辰年秋冬等勤慢磨勘啓本中一處刀擦之意敢啓傳曰知道
정조 20년
申耆以壯勇營言啓曰本營諸將校各哨色頭目軍及統首等今丙辰年秋冬等勤慢磨勘以入之意敢啓傳曰知道
정조 20년
朴基正以宣惠廳都提調意啓曰本廳郞廳等今丙辰年秋冬等褒貶當爲等第而臣等俱有病故限內不得磨勘之意敢啓傳曰知道
정조 20년
申耆以訓鍊都監都提調意啓曰本局從事官禁松參軍諸將官今丙辰年秋冬等褒貶當爲等第而都提調臣蔡濟恭以身病限內不得磨勘之意敢啓傳曰知道
정조 20년
申耆以禁衛營都提調意啓曰本營從事官及諸將官今丙辰年秋冬等褒貶當爲等第而臣樂性有身病限內不得磨勘之意敢啓傳曰知道
정조 20년
申耆以御營廳言啓曰今丙辰年秋冬等褒貶依例磨勘以入而自乙卯年秋冬等至今年春夏等褒貶連因有故不得磨勘矣到今其時從事官諸將官多有已遞之人竝不爲磨勘之意敢啓傳曰知道
정조 20년
申耆以濬川司都提調意啓曰本司都廳及郞廳今丙辰年秋冬等褒貶當爲等第而臣等俱有故限內不得磨勘之意敢啓傳曰知道
정조 20년
吏曹啓目粘連觀此慶尙監司李泰永狀啓則蔚山府使李廷仁昌原府使趙宅鎭久任事漆原縣監趙永祥與河陽縣監朴命燮相換三嘉縣令洪樂敎與禮安縣監朴獻源相換事朴命燮朴獻源亦爲久任事竝只依狀請施行爲白乎旀淸道咸安相換事自上別有處分謹當依聖敎擧行而至於洪樂敎之不能治三嘉者何以治禮安趙永祥之不能任漆原者何以任河陽是白乎乃該道臣亦有所酌量有此相換之請則姑令觀其勝任與否更爲陳聞之意嚴飭於該道臣李泰永處何如判付啓依允爲旀陳聞之限依回啓例爲之事分付爲良如敎
정조 20년
應敎趙弘鎭副應敎尹序東掌令沈奎魯校理洪秀晩尹悌東副校理鄭來百沈興永正言趙德潤修撰金熙采副修撰尹益烈啓曰請寢罪人鄭致達妻出置城外之命依前還發配所亟令王府夬正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上請亟寢昧爽以後申禁之命因許捧入未徹之啓特賜允兪俾刀削十一字
정조 20년
掌令沈奎魯正言趙德潤啓曰請遲晩後物故罪人啓能亟施孥籍趾賊等凶種快施邦刑獻遂設鞫得情措辭見上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑措辭見上請物故罪人國榮亟施孥籍之典措辭見上請梟示罪人明謙正刑罪人以謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人宇鎭捧根脚夬正王法措辭見上請承款後物故罪人九宗亟施孥籍之典措辭見上掌令沈奎魯啓曰請寢李汝節定配之命更令王府嚴覈取招施以當律措辭見上正言趙德潤啓曰請金甲島爲奴罪人克觀古今島奴罪人克泰更令王府嚴鞫得情夬正王法措辭見上請逆賊尙魯亟施孥戮之典措辭見上請寢秋曹罪人柳師文放釋之命仍令王府設鞫嚴問夬正典刑措辭見上請島配罪人李周奭更令王府拿致加刑限己身島配雖有赦典永勿擧論措辭見上答三司曰不允刀削五字答兩司曰不允答府曰不允答院曰不允柳斯文事亟停勿煩
정조 20년
司諫李景溟疏曰伏以臣生逢聖明之世猥廁朝籍出入從班且二十年矣今年春又忝重試白首攀桂榮耀已極館職旋授誤恩曠絶臣非木石寧不感激圖報古人所謂生隕死結者誠歇後語也迺者薇垣除旨又下於夢想之外噫顧念臺閣是臣已試蔑效之地也且臣才窳識劣自知甚明實無一分供職之望而日前嚴敎之下義分是懼隨牌詣闕膽傳古紙而退若抗顔仍據玷汚名器厚招淸朝之譏議臣何忍爲此乃敢冒萬死號籲於天地父母之前伏乞聖慈特命鐫改臣職名以重官方以安微分臣於乞免之章不宜及他而竊有所目下痛惋者敢陳蕘說惟聖明採納焉臣軍資正待罪之日取見其二所掌逋欠文書前主簿金成九辛亥年間染指倉穀至九十餘石之多于今六年全數未捧噫此何事也蓋本監恒定捧上米都數爲二萬四千石而掖隷禁軍各營門將校輩皆放料於此其所關係亦云不輕矣渠身爲倉官則束濕該吏各別檢飭俾無尾閭之患以盡奉公之道事理當然而不此之爲乃反肆意犯用專無顧忌有若取諸私藏者然世間有如許贜吏臣未之聞也此而置之則倉穀盜竊之弊將不知至於何境臣謂軍資監前主簿金成九卽令該曹査實本事後亟施遠地竄配之典所逋倉穀一一徵納斷不可已也淸安縣監李鼎烈居官以後無一善狀細琑貪鄙不一而足臣不欲泚筆而論其外所聞又甚駭悖乃於本境內近百戶大村之後爲奪土民累世墳山利㗖暗地始出假借之計威脅里氓終售渙散之術官僮嘯聚一村嗷嗷無論老少枷囚凍獄景色愁慘遠近喧傳此是萬萬不法之甚者而又爲其窮族率置衙中獵取縣內富民勒令涓日成婚官作財主攘奪膏腴是豈官長忍爲之事也又托以前官豎碑每戶徵錢終歸私橐跡其處心行事無非喫錢妙術南土之民抑獨何罪付之於如此貪猾之手乎臣謂淸安縣監李鼎烈特施譴罷之典宜矣噫異端之害人國家從古何限而未有如近日所謂西學之至妖至㦧臣在戊申年間待罪持憲時以妖學嚴禁事妄陳瞽說聖批若曰設禁當否令廟堂商確以聞時廟堂仍傳敎將臣疏意措辭行會於各道方伯守令十分嚴截其後妖魁果被顯戮人心始知危懼其革治之道可保無虞前月臣在湖中時聞之鄕人近縣有巨魁李存昌者比向來伏法之魁不啻十倍當邦禁至嚴之時誦習妖書一如平常愚夫愚婦莫不趨風內浦一邊幾歸於邪學之窟頃者暫繫縣獄旋竄他方聖代失刑之甚孰過於此隨處餘波遺燼難保其必無臣謂西學巨魁李存昌者亟令王府特施一律以靖世道以懲人心焉臣無任云云省疏具悉金成九事依施所逋倉穀令該曹査實草記後處之李鼎烈譴罷事旣與風傳有異依施而諸條虛實宜有覈處亦令道臣査啓李存昌事旣曰邪學巨魁又請亟施一律令該曹問議大臣處之爾其勿辭察職
정조 20년
丙辰十二月十五日辰時上御春塘臺親臨柑製兼行秋到記製講藥房入診同爲入侍時行都承旨黃昇源行左承旨洪仁浩右承旨申耆左副承旨李勉兢右副承旨李海愚同副承旨朴基正假注書曺錫中尹命烈記事官金景煥記注官金良倜直提學李晩秀檢校待敎沈象奎徐有榘待敎李存秀藥房提調尹師國以次進伏訖上具翼善冠衮龍袍自內出陞御座上曰試官行禮置之直爲陞殿可也殿講試官行判中樞府事李秉模大護軍李秉鼎金載瓚禮曹參議魚用謙行副護軍宋銓成均館直講朴吉源兵曹正郞鄭晩錫製述試官行禮曹判書閔鍾顯鰲恩君李敬一副護軍李肇源朴宗來副司直金履喬弘文館修撰金熙采以次進伏訖秉模曰日氣甚寒聖體若何上曰一樣矣師國曰日氣漸寒聖體若何上曰一樣矣師國曰王大妃殿氣候何如上曰一樣矣師國曰惠慶宮氣候何如上曰一樣矣師國曰醫官待令矣上曰置之仍命書傳敎曰吏兵房承旨持褒貶啓本入侍昇源耆持褒貶啓本進前開坼次第讀奏訖昇源曰卽伏見諸道今秋冬等褒貶啓本則忠淸監司林濟遠溫陽郡守尹𡊠宜置下考而置諸中考致勤點下前黃海監司徐邁修全羅監司徐鼎修咸鏡監司趙尙鎭守令無一人居下江原監司徐有防守令無一人居中居下殊無嚴明殿最之意竝推考警責何如上曰依爲之出擧條耆曰卽伏見諸道今秋冬等褒貶啓本則慶尙監司李泰永江華留守金履翼前統制使李得濟京畿水使李性默慶尙左水使李得駿全羅左使李運昌邊將無一人居中居下平安監司朴宗甲北兵使鄭觀采南兵使李壽鵬黃海水使徐英輔邊將無一人居下殊無嚴明殿最之意竝推考警責何如上曰依爲之出擧條上命仁浩書傳敎曰諸道之中惟北關一道分設敎養官安邊等四邑文川郡守爲其官永興等四邑高山察訪爲其官洪原等六邑北靑府使爲其官吉州等十邑鏡城判官爲其官蓋以遐荒敻越於京師而敎難遠覃分置敎官俾各訓迪近來爲其官守者未聞修擧職事而夏冬殿最按例書題事之欠誠莫甚於此古則北道亦出旌招之士近久寂然千里之地方豈比十室小聚則忠信之士特未聞其名姓而然亦安知非分敎之失其方而忽於作成乎年前關東以科宦之數少持命道臣分選曉解經義嫺習功令之儒生聞于朝下題及疑義付之道臣經義則令地方官就問其家功令則試之營庭封券上送入格者仍令起送而臨軒試取其後又以被選於經義者定爲分敎官此例當用於此道欲爲循名責實之政且此道道科已爲多年武技更當下敎先以此意令廟堂措辭分付俾卽嚴飭守令就一里而取其優就一社而拔其尤更就一邑之中通取幾人報于道臣道臣更叩其能否狀聞至於通經之士飭躬修行寧或自衒此亦一依年前關東例道伯誠心搜訪亦爲狀聞上曰有司堂上以此傳敎從速行會可也上曰泮儒食堂今方設行而飯羹之屬勿致寒冷預爲點火以待可也晩秀曰食堂時例爲打鼓而泮庭所在者不得移來矣上曰午鼓所用者用之可也上曰儒生自集春門許入整齊後設食堂試官承史及雲寶劍摠管各饋食堂一床可也命書榻敎曰食堂時館堂不可不備員而同成均徐龍輔聞其實病無以參班云許遞其代前望單子入之待下批牌招先入侍後謝恩命設食堂晩秀奉御床跪進小間命撤食堂頒柑訖命鍾顯敬一書御題擬漢吳漢謝遣人觀大司馬何爲表訖宣敎官奉御題懸題板上曰開講仍命書傳敎曰內閣新印活字三經四書之玉署諸臣校正本自今番秋到記儒生殿講用之事令內閣玉堂成均館知悉生員閔德基進伏讀舜典命收栍純通命書傳敎曰生員閔德基純通直赴殿試生員林東鎭幼學鄭翼邦等四十人以次進講訖上曰試券幾盡呈納耶試官分考以爲編次之地可也命書榻敎曰藝文提學李秉鼎讀券官爲之又命書榻敎曰當該司鑰令攸司科治考券訖命書傳敎曰柑製兼秋到記製述居首進士李敬參直赴殿試之次生員金啓河直赴會試講儒低等之取居首罕例也幼學趙德履亦爲直赴會試製述之次生員趙民和給二分講則無通儒無論製述次上生員李箕采金鐮進士安光宇生員洪準源講略幼學文日表愼宜學朴慶著鄭翼邦鄭翼秀朴思默朴思彦金德潤各紙二卷賜給講粗幼學康濟臣李陽彙李學葵張遇籍李珩韓夢奎金尙蘭文克忠各紙一卷賜給又命書傳敎曰入格儒生明日待令敬懋曰臣待罪捕將適有職掌所達之事班族沈翬鎭爲人狡猾行己絶悖出沒閭巷假稱廉問誑惑誘脅到處侵害民受其弊之端不一而足李羲祚爲名人或參僞券而圖利或欺平民而取物傷人害物之習無所不爲傳說狼藉有口皆傳譏察校卒同然一辭而特以班名之故尙逭當被之律此等亂法之類不宜一任其作奸於京城之內假稱廉問罪人沈翬鎭欺人取物罪人李羲祚竝移送秋曹嚴刑遠配何如上曰依爲之出擧條命退諸臣以次退出
정조 20년
行都承旨黃昇源坐行左承旨洪仁浩坐右承旨李勉兢坐左副承旨李海愚坐直右副承旨朴基正坐直同副承旨沈鏗坐注書柳遠鳴病一員未差假注書曺錫中仕尹命烈仕直事變假注書洪致榮仕
정조 20년
傳于李勉兢曰黃海監司留待
정조 20년
傳于洪仁浩曰諸承旨持公事入侍
정조 20년
備忘記黃海監司閔台爀下直長弓一張長箭一部賜給
정조 20년
洪仁浩啓曰八月初一日日次輪對官社稷令尹行逵工曹佐郞趙鎭球西氷庫別檢李豐林義盈奉事李是釬掌樂主簿宋時淵十一日日次輪對官司宰奉事趙遠慶禁府都事吳鎭奎姜世靖趙鎭順司饔主簿韓昇裕直長鄭持容奉事林周喆李敬簡繕工主簿金聲鳴監役徐有昌權中執副奉事李玄謙二十一日日次輪對官宗簿主簿蔡趾永直長朴宗龜漢城庶尹丁志德長興主簿許㬘奉事金履度典牲直長李尙弼副奉事高萬說奉常正金晦彬判官李東植來待矣傳曰入侍
정조 20년
傳于洪仁浩曰入格儒生入侍
정조 20년
洪仁浩啓曰來十八日日次儒生殿講爲之事命下矣處所以何處爲之乎敢稟傳曰昨日殿講處所爲之
정조 20년
洪仁浩啓曰左承旨申耆今日不爲仕進卽爲牌招何如傳曰許遞前望單子入之待下批牌招察任
정조 20년
以大司諫金翰東司諫李景溟獻納朴鍾淳正言金熙華趙德潤執義宋翼孝掌令沈奎魯鄭㝡成牌不進罷職傳旨傳于朴基正曰只推
정조 20년
承旨前望單子入之沈鏗落點
정조 20년
傳于洪仁浩曰輪對官中九月朔三次十月朔三次十一月朔三次十二月朔二次受點人再明日待令今月二十一日日次輪對官明日受點亦令再明日待令事分付
정조 20년
洪仁浩啓曰襄武公鄭鳳壽後孫持古蹟文字依下敎來待矣傳曰入侍
정조 20년
傳于洪仁浩曰吏兵批開拆坐起旣命今日爲之政官牌招開政
정조 20년
李海愚啓曰行大司憲宋煥箕持平金壽祖鄭宗魯在外執義宋翼孝掌令沈奎魯鄭㝡成牌不進監察茶時之意敢啓傳曰知道
정조 20년
吏曹口傳政事吏曹參議蔡弘遠仍任事承傳
정조 20년
以吏曹參議蔡弘遠牌不進罷職傳旨傳于洪仁浩曰此傳旨還給呼望承旨推考
정조 20년
有政吏批判書沈煥之進參判徐龍輔牌不進參議蔡弘遠牌不進同副承旨沈鏗進以蔡趾永爲禮曹正郞林夏喆爲敦寧主簿李奎南爲司饔奉事司圃直長李應鼎司饔直長鄭時儉相換漆原縣監趙永祥河陽縣監朴命燮相換三嘉縣監洪樂敎禮安縣監朴獻源相換槐山郡守金羲淳瑞山郡守兪岳柱相換壯勇衛林秀鳳今加嘉善加資事承傳
정조 20년
再政以文燦奎爲刑曹佐郞
정조 20년
兵批判書鄭好仁病參判李鼎揆入直進參議李翼晉參知成德雨病右副承旨朴基正進護軍林蓍喆洪明浩洪聖淵權裕副護軍李城輔宋民載以上竝單付
정조 20년
以全羅監司徐鼎修狀啓靈巖郡所安島漂到異國船問情事判付內啓下備邊司爲旀問情事體何等嚴重且蔭倅異於武倅亦異於象譯則漂人居住皆是蘇州姓字亦非方言不問可知爲漢人渠輩旣稱華人而忽於問情也問以漢淸渠輩答語以淸人錄出者極爲駭然漂人亦人最初報辭之然疑於給糧亦甚駭然該縣監李勉輝不可改差而止令道臣從後査問報來後草記勘罪海南縣監洪繼善爲先推考問情譯官亦令道臣嚴棍懲礪爲良如敎
정조 20년
沈鏗啓曰吏曹參議蔡弘遠旣入闕中嚴敎之下席藁於延英門外屢度催促終不出肅事體所在萬萬未安所當重勘而本院請推之外無他可施之罰何以爲之敢稟傳曰大臣子弟持身異於他家旣無情勢又非公格而名之曰自劃爲此無嚴之擧所當嚴勘而反有關於事體此啓辭勿施況三銓之家是何家也燥濕義當不擇以此意嚴飭
정조 20년
沈鏗以吏曹言啓曰今日政廳考見各道褒貶啓本則仁川府使李衡弼以差欠細傾爲目藍浦縣監趙雲衢以生手向熟爲目玉果縣監魏伯珪以何必求備爲目求禮縣監李宗祥以謗或由杖爲目俱宜置中考而置諸上考致勤點下殊無嚴明殿最之意當該三道道臣推考警責藍浦縣監趙雲衢罷黜仁川府使李衡弼玉果縣監魏伯珪求禮縣監李宗祥竝中考施行溫陽郡守尹𡊠依定式下考施行何如傳曰允魏伯珪之生手勢也道臣之求備卿等之降考俱過矣勿論价川郡守崔性烈不體拔例差邑之意焉敢吝財乎吝財則不愛民可知然於渠何足深責而渠之到此卽何等拔例則不知一念圖報之義反恤己私豈不駭然降付道內最殘鎭堡權管使之除朝辭赴防一以懲溺職之罪一以寓不絶其祿之意可也
정조 20년
洪仁浩以吏曹言啓曰交河郡守丁載運以六年窠守令三次居中其不治可知依例罷黜何如傳曰允
정조 20년
洪仁浩以吏曹言啓曰司饔院僉正金龍柱以三十朔窠兩次居中依例罷職何如傳曰允
정조 20년
朴基正以兵曹言啓曰慶尙監司李泰永狀啓今夏秋等道內別試武士合試營下鐵箭入格前縣令權就一等三人騎芻入格閑良林遇榮片箭入格出身劉志行等二人講書入格閑良辛思復等起送兵曹事纔已啓下而權就一等七人今已上來矣在前嶺南別試武士齊到後依本道入格技藝自臣曹有更試草記之例今亦依此例試取何如傳曰嶺南武士旣命抄上及其上來還爲下送渠輩之才劣姑無論殊非勸奬之本意再明日殿座時當召試試官則卿及入直摠府堂郞爲之可也
정조 20년
朴基正以兵曹言啓曰坼見諸道褒貶啓本則江華留守金履翼啓本中德津萬戶陳澤文以何責損體爲目慶尙左水使李得駿啓本中包伊萬戶張鳳翔以承善何妨爲目南兵使李壽鵬啓本中別害僉使吳顯忠以山貿宜勉爲目則宜置中考而置諸上考羅暖萬戶黃仁燁以客謗何招爲目則宜置下考而置諸中考平安兵使任嵂啓本中山羊會萬戶文泗成以謗豈盡信爲目則宜置中考而置諸上考北兵使鄭觀采啓本中朱乙溫萬戶宋世聃以悖子盍禁爲目則宜置下考而置諸中考黃海水使徐英輔啓本中助泥萬戶尹赫周以誚謗姑徐爲目則宜置下考而置諸中考殊無嚴明殿最之意各該守臣帥臣推考警責德津萬戶陳澤文包伊萬戶張鳳翔別害僉使吳顯忠山羊會萬戶文泗成竝中考施行羅暖萬戶黃仁燁朱乙溫萬戶宋世聃助泥萬戶尹赫周竝下考施行黃海水虞候沈學祖以人固純實事或如之爲目則事事不能皆爲純實可知而置諸上考其在嚴明考績之誼不可置之中考而止黃海水使徐英輔從重推考水虞候沈學祖罷黜何如傳曰允張鳳翔則鎭將之柔善猶勝於椎剝士卒之類何必降考乎勿論吳顯忠山貿之目可知其徵斂貂蔘比鳳翔優劣判異令該府拿問處之當該帥臣從重推考同爲等第之道臣亦爲推考可也
정조 20년
朴基正以兵曹言啓曰在德萬戶朱重大連二等褒貶居中其不職可知依例罷職何如傳曰允
정조 20년
朴基正以兵曹言啓曰宣薦內禁衛取才時三技以上入格人單子書入之意敢啓傳曰知道
정조 20년
朴基正以壯勇營言啓曰依下敎額外壯勇衛兼宣傳官如有增減於四人之數則祿窠區處一款收議於前大將兼大將等處則前大將摠戎使徐有大以爲雖定四窠不必拘於四窠日後如有兼帶宣傳官加數而隨其數次次加付則此亦兼帶禁旅禁旅無闕額之慮額外壯勇衛兼宣傳官無無料之歎以此爲式恐合事宜云前兼大將訓鍊大將李柱國以爲額外壯勇衛祿四窠當初自兵曹劃送本營三窠額外兼宣傳官者受食一窠額外掌務受食而來頭額外兼宣傳官者姑未知其數之幾何則以三窠定式不免有膠柱之慮臣意則額外宣傳之數若過三員自本營移文兵曹從其加數祿窠增劃移來不及三員祿窠還送兵曹則兵曹初無所損之事而恐亦無窒礙之端云前兼大將禁衛大將李敬懋以爲參下宣傳官祿科之分定於禁旅各番者幾窠竝與額外壯勇衛廳四窠宜有原定都額數彼此俱無贏縮之中額外壯勇衛兼宣傳官四窠內作窠而壯勇衛中雖無可以代差之人宣傳官原定額數不可闕而不差然則不由額外壯勇衛而新差四窠中見缺之代者不可不以壯勇衛兼宣傳官書塡告身而壯勇衛自至加額凡額外壯勇衛中見差各番兼宣傳官窠則亦當以某番兼宣傳官額外壯勇衛書塡官銜而此則有營號倒置之嫌減下額外壯勇衛似爲得宜云前兼大將御營大將李漢豐以爲額外壯勇衛兼宣傳官之數如過四員則其祿窠他無推移之道而向日變通之時禁軍兼仕之祿依各廳參下之數以六十二窠定額故壯勇衛兼宣傳官出之則六十二祿窠中隨其多少而有闕云額外壯勇衛事體自別與他參下官雖不可口傳於禁軍仍爲受祿於本窠似涉便當以此定式則四窠之外或多至某窠恐無掣礙之端云矣今此諸議旣未純同臣固不敢指一仰對而向於筵中有所仰達故玆敢復陳矣大抵參下宣傳官之分屬於禁旅及額外壯勇衛蓋出於申復舊典培養武士之意則今以祿窠之難便恐不可隨時闊狹移改官銜當初實職祿六十二窠分排時有餘米每朔爲四石零及守禦廳堂上將官所受護軍祿四窠每朔米爲四石八斗太爲三石七斗而姑無歸屬處以此移劃於本營則可作司勇祿十餘窠竝與原四窠而乃爲十五六窠額外壯勇衛之兼帶參外實職者竝付此祿而逐朔放下之規年終會計之節一如本營別將把摠頒祿之例則恐合事宜上裁何如傳曰該曹自有守廳將官窠禁軍餘窠依訓將議施行可也
정조 20년
朴基正以備邊司言啓曰卽見全羅監司徐鼎修狀啓則枚擧康津縣監李勉輝海南縣監洪繼善報辭靈巖所安島漂到異國人十二名果是江南蘇州府商船而右水營回題內該道領將文報中彼人柴糧絶乏自島中先爲救急則彼人飢餒明若觀火入島卽時先問其商船與否後供饋等節申飭擧行云故先以酒餠鮮湯等物宴餉右水營譯官使之馳到罔夜問情云彼人等柴糧絶乏雖未及問情依例備給之意纔已題送而問情馳啓之前先此宴餉事極不審兩邑首吏鄕待竣事嚴治懲礪爲辭矣漂人接待自有規例事屬邊情在所嚴謹雖是問情之前明知其絶糧飢餒則島將之柴米救急容或可恕而右水使金處漢之問情前申飭供饋之題已極可駭兩縣監與梨津萬戶酒餠鮮湯宴餉之報尤萬萬不審而該道臣狀辭只以兩邑首鄕吏嚴懲爲辭右水使牒題知委之失不爲論責柴糧備給縣牒前已先擧行者則道臣之纔已題送登聞者亦甚逕庭竝不可置而不論該道臣爲先推考右水使金處漢康津縣監李勉輝海南縣監洪繼善梨津萬戶朴東旭罪狀令道臣更爲査問分輕重論列馳啓此後接待擧行等節益加各別嚴飭事更爲分付何如傳曰允
정조 20년
吏曹啓目粘連長興府使洪龍健靈巖郡守吳在斗久任事依狀請施行爲白乎旀益山珍山俱以殘邑雖有弊端云而比諸他邑未正數遞則趙有善金箕南二人治民之術奚長奚短孰優孰劣是白乎旀康津興陽俱以沿海弊邑頗稱難治則閔亨默之吏術果優於李勉輝勉輝之治法何遜於亨默而有此相換之請是白乎喩益山康津之某弊可釐箕南亨默之其才所長竝不陳論臣曹有難循例稟處該道臣徐鼎修推考兩邑相換事更令條列其某邑某弊誰可於此誰否於彼以爲狀聞事分付何如判付啓依回啓施行爲旀康津倅段滿瓜於康津者又爲計仕於興陽不但有官怠之慮漂人問情事廟堂旣有草記自在已遞之科爲先改差差代而可合久任責其成效者無論文蔭武拔例差送使流戶還集曠土復墾爲良如敎
정조 20년
刑曹啓目向前林益炫亦旣已遲晩自臣曹考律科罪何如判付啓校書館書冊之闉失專由於書房色司鑰所爲至於昨日擧行不知聖經賢傳之當尊閣事之痛駭莫甚於渠爲先嚴杖放送爲旀此後殿講命官件以今番新印經書用之之意已有下敎而此外講冊之不謹傳與以致闉失者徵出於司鑰過三次令內閣草記該司鑰嚴杖定配爲良如敎
정조 20년
判中樞府事李命植疏曰伏以臣於日前猥上辭本特荷體諒之洪渥先解壯營之重務前後瀝血之懇庶幾次第準請臣手奉批旨莊誦再三自不覺感涕之霑襟也仍伏念臣自十數年來杜門畏約作一廢人不復爲立朝從仕計者實出於區區咫尺之守而乃於年前忽奉壯營之除感戴殊私怵畏嚴命未能全其微諒有負私心竟至於唐突冒膺旣已冒膺之後又不敢力辭於他務雖未嘗一赴於朝會公座而淟涊苟且夤緣蹲據迄至于今政是不識人間羞恥事者也拊躬慙恧何曾一日安於心也今旣厚被聖恩許解營任則其不可暫時虛縻於他司也決矣此不待臣言之畢而日月之明想有以俯燭矣況臣情地之臲卼比之前日尤有別焉晝宵所仰望者惟在於退遂初服以保晩節而已今若虛帶諸司兼綰因仍磅礴則公焉而每致義分之都虧私焉而亦將廉防之益壞以此以彼亦豈可蹲冒姑息不思自處也哉至於狗馬賤疾前旣悉暴不當更煩而顧今情勢之不可冒殆無間於病狀之必無幸玆不得不申控短章仰徹崇嚴伏願聖慈哀憐垂察特遞臣惠局籌司司宰提擧之任許臣懸車之請以遵禮經之明訓仍治臣屢瀆之罪以肅朝綱焉臣無任云云答曰省疏具悉卿之精力尙可强勿辭姑爲行公
정조 20년
丙辰十二月十六日辰時上御誠正閣諸承旨持公事入侍輪對官入格儒生同爲入侍時行左承旨洪仁浩左副承旨李勉兢右副承旨李海愚同副承旨朴基正假注書曺錫中尹命烈記事官金景煥記注官金良倜檢校待敎徐有榘輪對官社稷令尹行逵工曹佐郞趙鎭球西氷庫別檢李豐林義盈庫奉事李是釬掌樂主簿宋時淵司宰奉事趙遠慶禁府都事吳鎭奎姜世靖趙鎭順司饔主簿韓昇裕直長鄭持容奉事林周喆李敬簡繕工主簿金聲鳴監役徐有昌權中執副奉事李玄謙宗簿主簿蔡趾永直長朴宗龜漢城庶尹丁志德長興主簿許㬘奉事金履度典牲直長李尙弼副奉事高萬說奉常正金晦彬判官李東植入格儒生李敬參閔德基金啓河洪準源安光宇金鎌李箕采趙民和以次進伏訖上曰各房讀奏公事仁浩讀奏咸鏡監司趙尙鎭啓本文正公陞配後酌禮設行事命書判付訖上曰昨日禁將擧條中兩人罪名不爲論列擧條還納使之改措語以入可也上曰輪對官進前各奏所懷可也行逵鎭球豐林進前伏奏職姓名以無所懷仰對是釬曰臣竊聞貢人輩物議則濟州三邑常藿進上例自戶曹捧納出付貢人而濟藿本來品劣不合於御供物種故貢人輩換貿以用此一款不無弊端臣意則一依北關諸邑之已例自該曹折價代捧以爲永久蒙惠之道爲宜上曰令該曹稟處可也上曰都政不遠又當歲末不欲使積仕之人有或生頉今番雖無所懷一竝安徐而此後則無敢以無所懷仰奏其中有所懷者進奏無所懷者只奏姓名而出去可也時淵進前奏職姓名上曰宋啓幹爾之子耶時淵曰然矣上曰啓幹狀貌甚和吉矣今番致祭時爾當下去耶時淵曰明日發行矣中執進前伏奏職姓名上曰爾爲先正之幾世孫乎中執曰玄孫矣上曰輪對官退去入格儒生進前敬參進前伏奏姓名上曰爾爲故判書李廷濟幾世孫乎敬參曰曾孫矣上曰外家爲誰妻家爲誰敬參曰尹勉敎之外孫申宅彬之女壻也上曰做表幾首敬參曰五百首矣啓河等各奏姓名而上曰入格儒生頒賞於殿庭可也勉兢承命出頒賞仁浩曰入格儒生旣有待令之命而講經儒生未及來待於頒賞之時本館之不卽知委事甚未安大司成李晩秀推考何如上曰依爲之仁浩曰八月十一日日次輪對官繕工奉事尹致猷不爲待令事甚未安推考何如上曰勿推可也上曰黃海監司入侍出榻敎錫中承命出傳與黃海監司閔台爀偕入進伏上曰卿其往欽哉命海愚宣諭仍命先退命書榻敎曰吏曹參議蔡弘遠爲先從重推考各別嚴飭斯速肅命上曰鄭麒壽子孫來待者使之入侍錫中承命出傳與幼學鄭聖鸐偕入進伏聖鸐奏姓名上曰爾與鄭勗世爲幾寸乎聖鸐曰五寸親矣上命納其所持來古蹟文字及冊子上曰爾爲襄武公鄭鳳壽之後孫乎聖鸐曰鳳壽之弟故江西縣令麒壽之五代孫矣上曰爾之兄弟幾何聖鸐曰五兄弟而前大興中軍鄭聖鵠卽臣之兄也上曰爾則何不爲武科之工耶聖鸐曰四兄弟皆爲武業故臣則未果爲之矣上命傳敎曰嘗見龍城雙義錄之印出者益知其贈兵曹判書襄武公鄭鳳壽其弟贈戶曹參判鄭麒壽之事蹟日前因右相言知其後孫聖鸐之上來令內閣尋其齎來之古蹟文字豈特爲渠家之至寶乎大抵襄武兄弟之之功之烈光于屬國彰于海內今於其孫之登筵也如對伊人之典刑而摩挲遺編嗟嘆久之何可無一言而還其卷乎且渠千里裹足來京印行渠先實蹟其心可取幼學鄭聖鸐令該曹錄用仍命退諸臣以次退出
정조 20년
丙辰十二月十六日辰時上御重熙堂左副承旨入侍時左副承旨李勉兢假注書尹命烈記事官金景煥記注官金良倜以次進伏訖上曰祭報府持入賤臣承命出傳持祭報府進伏命書傳敎曰名以大小法式一有撓改均之爲違制之歸焉均廳郞及糧餉從事之差祭安徐卽亦法式壯營從事官差出時定式亦然則除非特敎或草記豈可越例擧論三銓雖生疎該曹必有掌故之吏則亦當提醒然而無特敎無草記違制越例有此急急塡差惟恐擧措之不突兀者抑何所執吏曹當該堂上姑先改差又命書傳敎曰今日當爲開拆而參判實病復劇難以參政云許遞前望單子入之與參議牌招前參議蔡弘遠之譴罷在於後勿敢乃爾之意敍用仍任又命書傳敎曰北關自是尙武之地武技則尤當勸奬而經工與功令之儒旣命選啓況武士乎依儒生例令各該邑倅就其掌內之能通武經能鍊騎射或步射者膂力之過人者右三岐中雖未必俱合必取其一岐之分明爲一邑翹楚之人南關則報于道臣北關則報于兵使後錄列名狀啓後待回下道帥臣分試取其入格者給糧料給馬上送則亦當召試所抄者若或虛實相混又或有循私見漏者則守令拿致營門從重決杖後削其職名儒生薦擧之不以實者亦當如右道帥臣亦焉逭重勘乎邑抄時則別無規矩之頒下者待抄出登聞更當有下敎竝以此意分付仍命退諸臣以次退出
정조 20년
丙辰十二月十六日申時上御重熙堂坐直承旨入侍時右副承旨李海愚假注書尹命烈記事官金景煥記注官金良倜以次進伏訖上曰政官持開坼草記入侍出榻敎賤臣承命出傳與吏曹判書沈煥之偕入進伏命書傳敎曰今聞政官言都政以二十日爲之云欲於賓廳使之行政矣更思自强之義親政亦可二十日都政當親臨處所以殿講處所兼行日次殿講當於都政日爲之輪對官亦令殿講日待令事分付上曰吏判先退煥之退出上曰吏曹參議入侍出榻敎賤臣承命出傳與吏曹參議蔡弘遠偕入進伏上曰肅拜乎弘遠曰臣有區區情勢不敢肅拜矣命書傳敎曰飭敎何如而不爲肅謝直爲登筵寧有如許道理惜乎大臣之子不能嚴飭吏曹參議蔡弘遠推考使之肅拜入侍仍命退諸臣以次退出
정조 20년
行都承旨黃昇源坐行左承旨洪仁浩坐直右承旨李勉兢坐左副承旨李海愚坐右副承旨朴基正坐同副承旨沈鏗坐直注書柳遠鳴病一員未差假注書曺錫中仕尹命烈仕直事變假注書洪致榮仕
정조 20년
藥房提調尹師國副提調黃昇源啓曰節屆隆冬寒事漸緊伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如中宮殿氣候何如元子宮氣候何如臣等不任區區下忱敢來問安竝此仰稟答曰知道
정조 20년
王大妃殿惠慶宮中宮殿藥房口傳問安答曰知道元子宮藥房口傳問安答曰知悉
정조 20년
洪仁浩啓曰來二十一日朝參日次矣敢稟傳曰停
정조 20년
朴基正啓曰北評事林漢浩狀啓中皮封初不着銜職銜下又爲具銜原狀啓事係邊情雖不得不捧入而揆以格例極爲未安推考何如傳曰允
정조 20년
朴基正啓曰行大司憲宋煥箕持平金壽祖鄭宗魯在外執義宋翼孝掌令沈奎魯鄭㝡成牌不進監察茶時之意敢啓傳曰知道
정조 20년
傳于沈鏗曰兵工換房
정조 20년
洪仁浩啓曰十一月初一日日次輪對書啓中奉常寺僉正文燦奎昨日政移拜刑曹佐郞而該曹混書於奉常寺官員至於受點臣之矇然捧入不勝惶悚而當該禮曹堂上推考何如傳曰允
정조 20년
李勉兢以都摠府言啓曰都摠管李源以御營中軍軍兵等中日試放事南小營晝仕出去之意敢啓傳曰知道
정조 20년
沈鏗以戶曹言啓曰司諫李景溟上疏批旨內金成九事依施所逋倉穀令該曹査實草記後處之事命下矣取考該監文書則前主簿金成九庚戌辛亥兩年所逋米一百十四石十四斗零內九十一石十一斗零每石代錢四兩式三百六十七兩已捧實未捧米二十三石三斗零田米三十石太四十三石六斗自該監連加催督尙未準捧公穀事體至重爲郞官者其所逋負至於此多誠極痛駭臣之未卽摘發論勘萬萬惶恐而今旣登於臺章前主簿金成九令該府照法嚴勘所逋穀物亦令秋曹刻期徵捧以爲移送該監準充虛簿之地何如傳曰允不能摘發之其前其後判堂豈可無罪乎倉官有逋竝與該堂論罪之意定式事言于廟堂可也
정조 20년
李勉兢以武臣堂上祿試射所試官意啓曰今日試射時禁衛營中軍崔東岳折衝李炯李應燁徐廷潤等俱未滿四中折衝金夢彩全不得中竝依承傳罷職何如傳曰允
정조 20년
沈鏗以兵曹言啓曰景福宮衛將權仁重慶熙宮衛將盧性璉俱以身病猝重時月之內無望供職呈狀乞遞實病旣如此則輪番之任不可久曠改差何如傳曰允五衛將忠壯將中在外者一體改差都政日差代可也
정조 20년
沈鏗以司僕寺一二提調意啓曰各道牧場所放馬畜産多寡牧養數爻別單書入之意敢啓傳曰知道
정조 20년
以司僕寺各牧場馬數爻別單判付內馬政有國所重近來飭禁申嚴之時勸懲宜有拔例況常例在於法典者乎晉州前監牧官申大復賞典自本寺考例草記其中慢忽者亦自本寺草記爲有矣此後段每歲牧養數爻別單以啓目爲之賞罰區別以聞定以爲式爲良如敎
정조 20년
李海愚以司僕寺一二提調意啓曰各道牧場所放馬畜産多寡牧養數爻別單判付內馬政有國所重近來飭禁申嚴之時勸懲宜有拔例況常例在於法典者乎晉州前監牧官申大復賞典自本寺考例草記其中慢忽者亦自本寺草記此後每歲牧養數爻別單以啓目爲之賞罰區別以聞定以爲式事命下矣晉州前監牧官申大復所管牧馬孳産加報之數至於二百三十三匹之多着意看養誠心奉公殊甚嘉尙其在勸奬之道宜有拔例施賞之擧申大復令該曹復職調用珍島前監牧官李鎭鼎所管牧馬虧欠之數爲一百四十四匹不謹監牧致此耗縮究厥罪狀宜有重勘李鎭鼎令該府拿問處之何如傳曰法典有曰諸道牧場牝馬百牡十五爲一群每群定群頭一人每年息八十五匹以上加階特異者加階授職今年晉州牧馬孳息至於二百數十匹之多比之法典幾爲三倍近來群頭未聞論賞若此而何以勸奬乎該牧官申大復差送弊牧牧官蘇弊後直除道內善地守令若無窠而有瓜近者作窠差送群頭亦依法典事當加階授職而古今異宜其能擇人未可知爲先賞加果非賤役之人特差空闕衛將至於珍島雖曰間經滄桑百餘匹虧欠前所未有渠雖捐廩其敢不徵立乎以兵使之體貌自別牧場內虎囕過五匹者該兵使決杖九十載在法書則如渠牧官之無難報寺極爲可駭不可拿處而止該牧官李鎭鼎令該府決杖一百削其官銜自明年點馬之式不可不修明以此知悉可也
정조 20년
李海愚以義禁府言啓曰別害僉使吳顯忠拿問處之事傳旨啓下矣吳顯忠時在任所云依例發遣府羅將交代後拿來何如傳曰待其自現拿囚草記置之可也
정조 20년
司諫李景溟疏曰伏以朝廷之所當遵者法制也人臣之所當守者義理也此而若或放倒則其弊也可勝言哉臣以朝紙所出聖敎觀之昨日銓官事誠有所仰認瞻聆者本營從事之差祭安徐旣有定式則銓官之故爲突兀之擧未知其意何居下吏之掌故者必無不爲提擧之理而猶且必行乃已不體聖上蕩平之政不有聖上精微之旨者此豈非探試於上立跡於彼乎外面雖似小事所關亦甚非細使有識見之寧不驚駭聖度包含略施誨責只命遞職而臣恐法制因是而有虧壞之歎義理因是而歸嘗試之科不可以已經薄罰置而不論臣謂差祭當該銓官亟施譴罷之典斷不可已臣無任云云省疏具悉昨日差祭當該銓官譴罷事依施
정조 20년
丙辰十二月十七日辰時上御誠正閣藥房入診諸承旨持公事入侍時藥房提調尹師國副提調黃昇源行左承旨洪仁浩右承旨李勉兢左副承旨李海愚右副承旨朴基正同副承旨沈鏗假注書曺錫中尹命烈記事官金景煥記注官金良倜待敎李存秀醫官柳光翼金孝儉金光國白成一周命新李周憲丁希泰吳仁豐以次進伏訖師國曰日氣頗寒聖體若何上曰一樣矣師國曰王大妃殿氣候何如上曰一樣矣師國曰惠慶宮氣候何如上曰一樣矣師國曰中宮殿氣候何如上曰一樣矣師國曰元子宮氣候何如上曰好在矣命書榻敎曰王大妃殿進御湯劑自明日停止師國曰醫官待令矣上曰置之上曰卿除夕入耆社乎師國曰明年當入矣上曰明年當入者每於除夕入矣老人似難行公行步果勝於向時乎其間監煎不入來耶師國曰幾爲逐日入來矣上曰不必逐日入來副提調代進可也師國曰江界貿蔘纔已來納而尙未給價矣上曰以筵敎發關於關西伯使卽從厚會減可也師國曰江原道蔘商以一兩重二本有來納於藥院者事雖屑越有難自下退送何以爲之乎上曰別貿易勿爲事曾有分付於原營此則非監營所知耶師國曰直來京中故監司不知云矣上曰用有所重不可退送先爲受置令道臣具由論報於本院優厚給價採納人姓名亦同爲報來以爲入稟施賞之地可也上曰卿何年及第乎師國曰己卯年謁聖矣上曰各房讀奏公事海愚讀奏忠淸監司林濟遠啓本殺獄罪人等同推開坐事基正讀奏咸鏡監司趙尙鎭啓本定平府反庫事訖命書判付上曰日前禁將擧條中假稱廉問者同參僞券者各別嚴治事分付可也上曰下直守令入侍出榻敎錫中承命出傳與豐川府使崔光泰偕入進伏上曰爾之親年幾何光泰曰八十二歲矣上曰今欲將往耶光泰曰日寒之故姑待歲初欲將往矣上曰下去善爲之也宣諭除之先退可也光泰退出上曰序陞冊今日爲之耶勉兢曰姑未修正不得入啓矣上曰必於今日內修入可也命書榻敎曰嶺南抄上武士召試二十日爲之上曰全羅道漂來異國船至於六隻沿海守令奔走接待之不暇而其中康津縣監問情所謂淸人者不成說矣聞其姓字則可知爲漢人而問以淸人與否又書彼答以淸人此必守令輩初不詳問之致且見其報于巡兵營者似是問情前不卽供饋者矣勉兢曰日前見全羅監司徐鼎修狀啓以紅衣島漂來小船異國人五名船無糧穀人皆饑餓濱死島人於問情前使之入處溫堗私自供饋事黑山島別將將至於論罷兵使亦以竣事後別將及洞長嚴治事陳聞矣紅衣島距黑山島爲五百餘里則其絶遠可知異國人漂來係是初有之事憐其人命先爲救恤水使狀啓所云揆人情不是異事誠得之矣若以此勘罪則後若有漂來之人必當立視不救恐有後弊矣上曰監營兵營水營狀啓次第來到而急於行會且認以一例末端論罪事未及詳察卽爲啓下矣其狀啓還入可也仍命退諸臣以次退出
정조 20년
行都承旨黃昇源坐行左承旨洪仁浩坐右承旨李勉兢坐直左副承旨李海愚坐直右副承旨朴基正坐同副承旨沈鏗坐注書柳遠鳴拿處一員未差假注書徐俊輔仕直尹命烈仕事變假注書洪致榮仕
정조 20년
朴基正啓曰合辭方張之時兩司無詣臺之員事甚未安除在外外未肅拜呈告人員竝卽牌招何如傳曰允
정조 20년
朴基正啓曰行大司憲宋煥箕持平鄭宗魯金壽祖在外執義宋翼孝掌令沈奎魯鄭㝡成牌不進監察茶時之意敢啓傳曰知道
정조 20년
黃昇源以兵批言啓曰今十二月二十日都目政事爲之之意敢啓傳曰知道
정조 20년
黃昇源啓曰諸承旨持公事入侍事命下而六房無公事不得入侍之意敢啓傳曰知道
정조 20년
李勉兢啓曰注書柳遠鳴前假注書李弘謙假注書曺錫中依筵敎施以欺隱之律先捧口招事傳旨捧入之意敢啓傳曰知道
정조 20년
曺錫中拿處代以徐俊輔爲假注書
정조 20년
禁府啓目前軍資主簿金成九原情云云傳旨內辭緣泛稱遲晩刑推得情何如判付啓除刑推議處爲良如敎
정조 20년
黃昇源以吏曹言啓曰今此景慕宮臘享大祭獻官時無職名人令該曹口傳付軍職何如傳曰允
정조 20년
李海愚以兵曹言啓曰依下敎假注書李弘謙陪使令崔好成捉致日記倩書委折査實則所供內日記修納甚爲急迫兵曹書吏一人借來替書云故本曹書吏處又爲査實則書吏韓祐文所供內因佐郞趙台榮之分付果爲三日替書云崔好成韓祐文各嚴棍十五度今春以後各該替書注書陪使令一竝捉來査問則陪使令楊景仁所供內矣身以注書柳遠鳴陪使令自三月八月至隨行前後日記皆爲自書而或値書役浩繁之時則間間借來兵吏而替書云朴宗植所供內矣身以假注書曺錫中陪使令七月隨行而若値書役浩繁之時則借來兵曹書吏替書云金民秀所供內矣身以注書柳遠鳴陪使令自九月十二月至隨行而間或使兵吏替書云本曹書吏一體査實則書吏吳世豐所供內因佐郞李海淸之分付假注書曺錫中日記果爲替書云書吏金景祿所供內亦因李海淸之分付注書柳遠鳴日記果爲替書云書吏白智煥所供內亦因李海淸之分付假注書曺錫中日記替書云書吏韓祐文所供內因參判尹弼秉之分付注書柳遠鳴日記替書云矣日記本自莫重故注書必也躬書自是法例而又況今春飭敎何等截嚴則注書之借吏替書郞廳之無難許借已極駭然至於院隷袖手無言下吏肆然冒犯尤爲痛駭一體嚴棍懲勵何如傳曰飭敎何等截嚴渠輩除非如洪奭周具得魯之初不成樣者焉敢冒禁替寫乎旣非親屬而招來各司吏胥可謂兩罪俱發當該注書柳遠鳴假注書曺錫中李弘謙旣命拿問院隷等卿其嚴治移送刑曹照律許多各司卿曹獨爲犯科近來能書書吏除弊之意果安在哉當該堂上尹弼秉罷職郞廳趙台榮李海淸先汰後拿因此思之各司能書吏推捉之又復如前可以推知令有司堂上來坐本司各別嚴査若有冒犯者當該各司官員使之草記論罪可也
정조 20년
李海愚以兵曹言啓曰依傳敎注書柳遠鳴陪使令楊景仁金民秀假注書曺錫中陪使令朴宗植各嚴棍十五度竝與假注書李弘謙陪使令崔好成移送刑曹照律而替書書吏吳世豐金景祿白智煥各嚴棍八度之意敢啓傳曰知道
정조 20년
李海愚以訓鍊院武經七書編緝摠理大臣意啓曰武經七書註解疎略處博考兵家諸說補緝校正事旣承成命矣堂上刑曹參判李亨元差下使之擧行都廳前府使金養和監董五衛將柳得恭長興庫主簿白東脩差下竝令設所始役而監董中有實職人竣事間除本仕之意敢啓傳曰知道
정조 20년
李海愚以左邊捕盜廳言啓曰今十二月十五日親臨春塘臺柑製兼行秋到記講製入侍時臣敬懋所啓臣待罪捕將適有職掌所達之事矣班族沈翬鎭爲人狡猾行己絶悖出沒閭巷假稱廉問誑惑誘脅到處侵害民受其弊之端不一而足李羲祚爲名人或參僞券而圖利或欺平民而取物傷人害物之習無所不爲傳說狼藉有口皆傳譏察校卒同然一辭而特以班名之故尙逭當被之律此等亂法之類不宜一任其作奸於京城之內假稱廉問罪人沈翬鎭欺人取物罪人李羲祚竝移送秋曹嚴刑遠配何如事擧條批旨內依爲之事命下矣上項罪人沈翬鎭李羲祚竝移送秋曹之意敢啓傳曰知道
정조 20년
李海愚以義禁府言啓曰司僕寺啓辭內珍島前監牧官李鎭鼎拿問處之事批旨內令該府決杖一百削其官銜事命下矣李鎭鼎今方待命拿囚而決杖一百後削其官銜放送之意敢啓傳曰知道
정조 20년
丙辰十二月十八日申時上御重熙堂坐直承旨入侍時左副承旨李海愚假注書徐俊輔記事官金景煥記注官金良倜以次進伏上曰右承旨入侍賤臣承命出傳與右承旨李勉兢偕入進伏命書傳敎曰情勢衆所共知吏曹參判許遞前望單子入之待下批待開門牌招勉兢曰堂后日記遲滯修納之故屢勤飭敎而差誤處釐正之意臣與行左承旨臣洪仁浩前承旨臣李肇源旣伏奉同爲句管之命矣日記修納元無定限除非過期未修或致忙後多錯臣意則自今以後每一朔日記限來月二十日各該注書修正作冊後句管承旨考閱入啓之限無踰晦日而句管承旨中如有在院者則次知校正俱不在院則一人進詣政院擧行三人若皆有故自該房稟旨變通事定式施行似好故敢此仰達矣上曰依爲之出擧條上曰坐直承旨入侍出榻敎仍命退承史以次退出
정조 20년
行都承旨蔡弘履坐行左承旨洪仁浩坐直右承旨李勉兢坐左副承旨李海愚坐直右副承旨魚用謙未肅拜同副承旨朴基正坐注書柳遠鳴病一員未差假注書曺錫中仕徐俊輔仕直事變假注書洪致榮仕
정조 20년
李海愚啓曰行大司憲宋煥箕持平鄭宗魯金壽祖在外執義宋翼孝掌令沈奎魯鄭㝡成牌招啓辭未下監察茶時之意敢啓傳曰知道
정조 20년
傳于朴基正曰下直守令留待
정조 20년
洪仁浩啓曰假注書尹命烈身病猝重勢難察任今姑改差何如傳曰旣知事實而分揀前假注書曺錫中仍察上注書之任
정조 20년
吏曹口傳政事以李始源爲司僕正
정조 20년
傳于李勉兢曰明日殿座進轎差備該寺正李始源以試官進本職改差令該曹口傳差代
정조 20년
傳于洪仁浩曰考官鄭民始有頉代李判府事爲之
정조 20년
承旨前望單子入之蔡弘履落點
정조 20년
吏曹口傳政事以張至冕爲司僕正
정조 20년
洪仁浩啓曰參考官李始源時無職名令該曹口傳付軍職何如傳曰允
정조 20년
兵曹口傳政事大護軍崔東岳副司果李始源竝單付
정조 20년
傳于蔡弘履曰兵曹佐郞未差之代令該曹口傳差出
정조 20년
吏曹口傳政事以鄭觀輝趙得永爲兵曹佐郞
정조 20년
洪仁浩啓曰明日正朝望闕禮習儀兩司當爲進參除在外外未肅拜呈告人員竝待開門牌招以爲進參之地何如傳曰允
정조 20년
洪仁浩啓曰卽者校理尹悌東修撰金熙采謂有情勢與諸玉堂聯名陳疏徑出原疏纔已捧入矣所當直捧禁推傳旨而此與無端徑出有異推考警責何如傳曰允
정조 20년
洪仁浩啓曰應敎趙弘鎭副應敎尹序東校理洪秀晩尹悌東副校理鄭來百修撰金熙采李基讓副修撰尹益烈鄭東幹疏批已下玉堂上下番俱空事甚未安竝卽牌招以爲推移入直之地何如傳曰允
정조 20년
以應敎趙弘鎭副應敎尹序東校理洪秀晩尹悌東副校理鄭來百修撰金熙采李基讓副修撰尹益烈鄭東幹牌不進罷職傳旨傳于洪仁浩曰只推更爲牌招入直
정조 20년
朴基正啓曰監察茶時啓辭所當於申後卽入而臣矇未覺察以未下之意輕先入稟惶恐待罪之意敢啓傳曰臺監牌招事體何如而申後不入啓辭門限已過之後忽以不爲下批入稟寧有如許道理當該承旨所當嚴勘而生疎所致遞差該房之申退前不爲書入亦甚不察從重推考前望單子入之待下批待開門牌招
정조 20년
以成均館日次儒生書啓傳于洪仁浩曰應講懸註人除落點皆令應講其餘上齋生待題下應製寄齋及四學生日前到記應講太無味今番則除落點皆令應講事分付成均館
정조 20년
以禁衛中軍望筒傳于李勉兢曰崔東岳之射技豈有才落之理如非不能盡心必是近來抛置而然軍門之任罷散亦擬之仍任依例請敍後射會禁將面試貫革十巡未滿四中降付千摠罰射三百巡後草記
정조 20년
以忠淸監司林濟遠啓本全義縣殺獄罪人黃大潤獄情査覈馳啓事判付內親啓下刑曹爲旀一獄而致兩命云乙仍于不計所籲之其然不然拔例嚴飭星火行査是如乎觀此査啓自引以以臣査臣備陳獄情顚末如畫說出驟看孰不以道臣之說爲然哉然而要囚貴在服念求疑於無疑安知無別般疑端出於初不起疑之處是隱乙喩諺不云乎談甘之家醬不必甘黃哥之可以傅生若由於道伯之善於辭令而徑從道啓決處則其在重三尺之道能無一毫未盡更令道臣嚴飭推官另具意見加訊得情啓聞事分付爲良如敎
정조 20년
洪仁浩啓曰臣與同副承旨沈鏗伴直矣纔已遞差出去伴直無人左副承旨李海愚卽爲牌招何如傳曰允
정조 20년
蔡弘履以吏曹言啓曰卽接司僕寺牒報則以爲明日殿座時本寺正例爲進輿差備而正鄭觀輝移拜兵曹郞廳差備無員卽速變通差出云司僕寺正未差之代口傳備擬以入之意敢啓傳曰知道
정조 20년
李勉兢以兵曹言啓曰今十二月二十日文臣朔試射日次而殿座相値不得爲之之意敢啓傳曰知道
정조 20년
李勉兢以兵曹言啓曰禁衛營前中軍崔東岳仍任令該曹請敍付軍職事自該營草記矣崔東岳方在罷散中何以爲之乎敢啓傳曰敍用
정조 20년
李勉兢以備邊司言啓曰依下敎今春飭敎以後各司能書書吏使用處有無査問於各司掌務書吏等處則本司入啓冊子謄書時分排各司捧甘使用承政院御覽疏箚書役時戶兵曹書吏各二人連爲使用啓覆文書修正戶兵曹書吏各二人使用弘文館今番諺讀書役時三曹及京兆太僕長興庫等諸司吏亦爲使用而承政院弘文館皆不關由本司直爲捧甘云矣本司入啓冊子謄書之役勢不得不分排他司以爲分力之地而前後使用之數或未免過多臣之不能察飭誠極惶悚自今以後量其書役之多少有司堂上分排正數踏印捧甘之意嚴飭定式承政院疏箚謄書之役亦是當初定式者而旣非一時間有之事能書吏輩未免有雇人替送之弊事體誠爲苟艱兵曹吏額甚多就其中二窠屬於政院仍其料永爲使役則事甚便好依此分付啓覆文書修正弘文館諺讀書役時能書使用俱係不可已之事而初不關由廟堂直爲捧甘皆因未諳定式之致云此後則雖一人無得直爲捧甘一遵定式施行之意申加嚴飭何如傳曰允
정조 20년
朴基正以訓鍊都監言啓曰今十二月二十日春塘臺殿座時因兵曹節目金虎門軍六十名待標信除出把摠李仁默哨官申大益率領挾輦侍衛北營入直標下軍三十名依定式除標信除出別將李延弼率領集春門外把守事畢後各還直所之意敢啓傳曰知道
정조 20년
李勉兢以禁衛營言啓曰本營中軍望筒傳曰崔東岳之射技豈有才落之理如非不能盡心必是近來抛置而然軍門之任罷散亦擬之仍任依例請敍後射會禁將面試貫革十巡未滿四中降付千摠罰射三百巡後草記事命下矣依傳敎本營前中軍崔東岳仍任令該曹請敍口傳付軍職面試事待後射會擧行之意敢啓傳曰知道
정조 20년
李海愚以刑曹言啓曰因兵曹啓辭日記替書之注書柳遠鳴陪使令楊景仁金民秀假注書曺錫中陪使令朴宗植假注書李弘謙陪使令崔好成等移送刑曹照律事命下矣謹按律文則大明律制書有違條有曰凡奉制書有所施行而違者杖一百楊景仁金民秀朴宗植崔好成等竝依此律各杖一百放送之意敢啓傳曰知道
정조 20년
禁府啓目注書柳遠鳴前假注書李弘謙假注書曺錫中等原情云云傳敎內辭意發問目嚴問則游辭漫漶泛稱遲晩所當請刑是白乎矣旣有捧草供以入之命上裁何如判付啓日記修納雖有定限衆所共知之公役如曺錫中者猶不敢不告於堂上不借於家內至親而越法冒禁使能書吏替書是去乙柳遠鳴段名雖實官每出病代通計一朔在家幾爲二十九日則渠所謂未及趁限云者獨非粧撰之語乎然而詳聞事實遠鳴則全然未聞申明之式錫中則其時北關外補云俱有可恕之端竝施違制之公律爲旀至於李弘謙諸罪俱發駭悖多端旣非長在堂后與抄啓講製之人則何患無其隙冒禁借書壞却能書吏勿捉之法兺不喩其外筵話無非問東答西釋褐未幾濫習若此今日招問之下所對尤爲無嚴弘謙施以定配之律其矣所關日記一一使之改書修納於待漏院然後發配爲良如敎
정조 20년
李海愚以義禁府言啓曰柳遠鳴李弘謙曺錫中口招公事判付內柳遠鳴曺錫中竝施違制之公律李弘謙施以定配律其所管日記一一使之改書修納於待漏院然後發配事命下矣柳遠鳴曺錫中等竝以制書有違公律各杖一百收贖李弘謙全羅道龍潭縣定配而待其所管日記之改書修納以判付內辭意具罪目依例發遣府羅將押送配所何如傳曰允
정조 20년
應敎趙弘鎭副應敎尹序東校理洪秀晩尹悌東副校理鄭來百修撰金熙采李基讓副修撰尹益烈鄭東幹疏曰伏以臣等卽伏見備局草記下者臣等滿心惶愧無所容措能書書吏之關由備局始乃使役飭敎定式旣勤且摯臣等全然矇眛至犯違越之科雖在該司凡有定例之申嚴者則猶不敢或違況臣等忝居邇列有此首犯臣等之罪益無所逃玆敢不敢猥越陳章自列徑出禁扃伏乞聖慈亟治臣等之罪以爲違式犯科者之戒焉臣等無任云云省疏具悉爾等勿辭察職
정조 20년
丙辰十二月十九日辰時上御重熙堂諸承旨持公事入侍時右承旨李勉兢左副承旨李海愚假注書徐俊輔尹命烈記事官金珍恪記注官金良倜待敎李存秀有司堂上李時秀以次進伏訖上曰各房讀奏公事勉兢讀奏武兼鄭日憲病親呈辭命書判付訖上曰春間日記申飭事注書輩不知而故犯耶勉兢曰聞曺錫中其間外補於北道故未及聞之云矣上曰柳遠鳴亦不知云耶招問以奏可也至於李弘謙則非但越法冒禁所謂日記全不謹愼出宮門路誤書以出保定門由光政門稼雲門奉安閣展拜事體何如而四拜皆書以再拜其外筵說無一成說所爲誠萬萬駭然矣上曰近來齋任全不習講讀只冀僥倖極爲駭然今番則只以四學首掌色落點使之應講而其外掌色令四學敎授今日內捧講粗以上更爲書啓可也上敎時秀曰大司成今日出來乎時秀曰今日設學製云矣上曰昨見備局草記本司及玉堂外各司更無冒犯者耶勉兢曰臣於昨日以政院則無是事仰奏矣追後聞之啓覆時兵戶曹能書吏推捉入於備局謄錄而批旨中關由備局後始乃捧甘全然不知故果自院中循例使用且正書疏箚無別定書吏之事而使兵戶曹各定一吏正書入之則該司吏難於逐日等待渠輩自下借書於正書朝報兩吏而每朔收斂雇錢使之沾丐云事體誠爲苟難矣此則下輩自相與受之事故未及知之昨日不能仰對矣上曰然則事甚苟艱矣政院疏箚謄書之役亦是當初定式者今旣非一時間有之事能書吏輩未免有雇人替送之弊事體固不當若是兵曹吏額甚多就其中二窠屬於政院仍其料永爲使役可也仍命書榻敎曰承旨前望單子入之待下批牌招察任時秀曰明日卽臘享大祭肄儀而輪對官中多有祭官臣亦差祭殿座前恐無以待令矣上曰肄儀後入來可也仍命退諸臣以次退出